cyanic-selkie/wikianc huggingface dataset:
Կիկե Սետյեն
Ակումբային կարիերա
Այս թիմում իր խաղով գրավել է Ատլետիկոյի մարզչական շտաբի ներկայացուցիչների ուշադրությունը, որի կազմում ընդգրկվել է 1985 թվականին։ Մադրիդյան ակումբում անցկացրել է իր խաղային կարիերայի հաջորդ երեք մրցաշրջանները։ Աթլետիկոյի կազմում անցկացրած ժամանակի մեծ մասը թիմի հիմնական խաղացողն էր։
1988-1992 թվականներին պաշտպանել է Լոգրոնյես ակումբի գույները։
1992 թվականին վերադարձել է «Ռասինգ» ակումբ։ Այս անգամ թիմի կազմում անցկացրել է չորս մրցաշրջան։ Խաղալով Ռասինգում՝ հիմնականում խաղադաշտ էր դուրս գալիս մեկնարկային կազմում։
Պրոֆեսիոնալ խաղային կարիերան ավարտել է Լևանտե ակումբում, որտեղ հանդես է եկել 1996 թվականին։
Հավաքականում
1978-1982 թվականներին ընդգրկվել է Իսպանիայի երիտասարդական հավաքականում։ Երիտասարդական մակարդակում խաղացել է երկու պաշտոնական հանդիպումներում։
Հավաքականի կազմում մասնակցել է 1986 թվականի Աշխարհի առաջնությանը Մեքսիկայում, սակայն խաղադաշտ այդպես էլ դուրս չի եկել ։
Մարզչական կարիերա
Մարզչական կարիերան սկսել է 2001 թվականին՝ վերադառնալով ֆուտբոլին փոքր ընդմիջումից հետո, գլխավորելով «Ռասինգ» ակումբի մարզչական շտաբը, որտեղ աշխատել է մինչև 2002 թվականը։
2005 թվականին աշխատել է Նիկոլայ Պիսարևի շտաբում՝ լողափնյա ֆուտբոլի Ռուսաստանի հավաքականում, որը երկրորդն էր Եվրոպայի տնային Գավաթում ։
2006 թվականին դարձել է Հասարակածային Գվինեայի հավաքականի գլխավոր մարզիչը, որին մարզել է երեք ամիս ։
Մարզչական կարիերայի ընթացքում գլխավորել են նաև Պոլիդեպորտիվո, Լոգրոնյես և Լուգո թիմերը։
2015-2017 թվականներին գլխավորել է Լաս Պալմասի մարզչական շտաբը։
2017 թվականի մայիսի 26-ին գլխավորել է Ռեալ Բետիսը ։ Առաջին իսկ մրցաշրջանում թիմի հետ զբաղեցրեց 6-րդ տեղը՝ որակավորվելով Եվրոպայի լիգայի խմբային փուլում ։ 2018/19 մրցաշրջանում թիմը 10-րդ տեղում էր։ Չնայած դեռ մեկ տարի մնացած պայմանագրին՝ Սետյենը հայտարարել է Բետիսից հեռանալու մասին։
2020 թվականի հունվարի 13-ից մինչև օգոստոսի 17 գլխավորել է կատալոնական Բարսելոնան:ՉԼ 1\4 եզրափակչում Բավարիայից կրած պարտությունից հետո Սետյենը հեռացվեց Բարսելոնայի գլխավոր մարզչի պաշտոնից ։
Ծանոթագրություններ
Կատեգորիա:Ռասինգ Սանտանդերի ֆուտբոլիստներ Կատեգորիա:Բարսելոնա ՖԱ մարզիչներ Կատեգորիա:Ատլետիկո Մադրիդի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Լևանտեի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:Ֆուտբոլային մարզիչներ այբբենական կարգով
Բարսելոնա (ֆիլմ)
«Բարսելոնա» (Barcelona)՝ Ռեժիսոր Ուայթ Սթիլմենի գեղարվեստական ֆիլմ, որը դուրս է եկել 1994 թվականին։ Ֆիլմի գործողությունները ծավալվում են Բարսելոնայի իսպանական քաղաքում։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:1994 ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան կինոկատակերգություններ
Սեյիդ Յահյա Մուրթուզա մզկիթ
Սեյիդ Յահյա Մուրթուզա մզկիթ կամ Հեզրեթի Էլի մզկիթ (Seyid Yəhya Murtuza məscidi və ya Həzrəti Əli məscidi), 17-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին ։
Պատմություն
Մզկիթը գտնվում է Շիրվանշահերի ապարանքների մոտ։ Մզկիթի շինարարությունը պատկանում է Շիրվան-Ապշերոնի ճարտարապետական դպրոցի ։
Մզկիթը քառակուսի է։ Հարավային մասում կան երկու փոքր պատուհանները։ Մզկիթի հյուսիս-արևելյան մասում կա Աղոթքային դահլիճ։
Ծանոթագրություններ
Կատեգորիա:Բաքվի մզկիթներ
Ջոզեֆ Նիկոլոսի
Ջոզեֆ Նիկոլոսի (Joseph Nicolosi, հունվարի 21, 1947, Տիրգու Ժիու, Ռումինիա - մարտի 8, 2017, Կալիֆորնիա, ԱՄՆ ), ամերիկացի կլինիկական հոգեբան, սեքսոլոգ, NARTH-ի (Նույնասեռականության հետազոտական և բուժման ազգային ասոցիացիա) նախկին նախագահ, Էնսինոյի Սուրբ Թովմա Աքվինացու կլինիկայի հիմնադիր և տնօրեն (Կալիֆորնիա), հոգեբանական գիտությունների դոկտոր։
Աուրա Գարիդո
Աուրա Գարիդո (Aura Garrido, ), իսպանացի դերասանուհի, հայտնի է, 2010 թվականին թողարկված «Վաղվա պլանները» ֆիլմից և 2011 թվականին թողարկված «Հրեշտակ կամ դև» հեռուստասերիալից։
Կենսագրություն
Ծնվել է 1989 թվականին Մադրիդում։ Արվեստի հանդեպ հետաքրքրությունը ժառանգել է նրա իր ընտանիքից։ Նրա հայրը՝ Թոմաս Գարիդոն, կոմպոզիտոր և դիրիժոր է, մայրը՝ Պիլար Սանչեսը, նկարչուհի ։ Մայրիկի տատը և մորաքույրը օպերային երգչուհիներ են եղել, իսկ հորեղբայրը օպերային երգիչ։ Չորս տարեկանում Աուրան սկսել է սովորել դաշնամուր նվագել, իսկ հինգ տարեկան հասակում հաճախել է բալետի դասերի։ Ազատ ժամանակ հաճախում է մարդաբանություն հեռավար կրթության ազգային համալսարանում։
Արտաքին հղումներ
Կատեգորիա:Իսպանացի դերասանուհիներ Կատեգորիա:Իսպանացի կինոդերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Թատրոնի դերասանուհիներ
Դունաևցիի շրջան
Դունաևցիի շրջան (Дунаєвецький район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Դունաևցի ։
Կաթնաղբյուր (հուշաղբյուր, Վաղարշապատ)
Կաթնաղբյուր, հուշաղբյուր Էջմիածնի մայր տաճարի տարածքում՝ տաճարի գլխավոր մուտքից ձախ։ Ընդգրկված է Վաղարշապատի պատմության և մշակույթի անշարժ հուշարձանների ցանկում։
Դունաևցիի շրջան
Աշխարհագրություն
Շրջանի տարածքի մակերեսը կազմում է 1180 կմ²։
Կաթնաղբյուր (հուշաղբյուր, Վաղարշապատ)
Պատմություն
Հուշարձանը տեղադրվել է 1967 թվականին, ամերիկահայ Ստեփան Տեր-Գրիգորյանի պատվերով։ Հուշաղբյուրի կիսակամարում տեղադրված է խաչքար։ Հուշաղբյուրի վրա կա կառուցման մասին արձանագրություն, անունը՝ «Կաթնաղբյուր» փորագրված է վերևի հատվածում։ Ջուրը հոսում է հայկական զարդանախշերով քանդակված հատվածից։
Հուշաղբյուրի վրա փորագրված է.
Դունաևցիի շրջան
Արտաքին հղումներ
Կատեգորիա:Խմելնիցկիի մարզ Կատեգորիա:Ուկրաինայի շրջաններ Կատեգորիա:1923 հիմնադրված պետություններ և տարածքներ
Կաթնաղբյուր (հուշաղբյուր, Վաղարշապատ)
Ծանոթագրություններ
Կատեգորիա:Արմավիրի մարզի հուշարձաններ Կատեգորիա:Վաղարշապատի շենքեր և կառույցներ
Լը Շատո դ’Օլերոն
Լը Շատո դ’Օլերոն (Le Château-d’Oléron), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լե Շատո դ’Օլեռօն կազմի մեջ։ Հանդիսանում է Ռոշֆոռ շրջանը։
Բնակչություն
Համայնքի բնակչությունը 2010 թվականին կազմում էր 3920 մարդ։
Գոհար սիմֆոնիկ նվագախումբ և երգչախումբ
Գոհար սիմֆոնիկ նվագախումբ և երգչախումբ, լիբանանահայ Հարութ Խաչատրյանի կողմից հիմնադրված նվագախումբ և երգչախումբ։ Հարութի եղբայրները՝ Շահե և Նառ Խաչատրյանները նույնպես աջակցում են «Գոհար»-ին։ Հիմնադրման օրից մինչև 2014 թվականը համույթը ղեկավարել է կիպրոսցի Սեպուհ Աբգարյանը, որը միաժամանակ գեղարվեստական ղեկավարն էր ու դիրիժորը : Սկզբում համույթը հանդիսացել է միայն նվագախումբ, իսկ այնուհետև ընդարձակվել ու լրացվել է նաև երգչախմբով։ Ներկայումս կազմված է մոտավորապես 150 երաժիշտներից, 12-15 երգիչ-մեներգիչներից, մոտավորապես 15 պարողներից։ Նվագախումբը “Գոհար” է կոչվել հիմնադիր եղբայրների մայրիկի պատվին ։
Պատմություն
1996 թվականին Գոհար Խաչատրյանն (Խաչատուրեան) այցելում է Հայաստանի այն շրջանները, որոնք տուժել էին 1988 թվականի երկրաշարժից և որոնք դեռ գտնվում էին ոչ նպաստավոր նյութական և հոգևոր վիճակում։ Տեսնելով այդ պայմանները, նա որոշում է աշխատանքի պայմաններ ստեղծել մարդկանց համար։ 1997 թվականին նրա որդիներ Հարութ, Շահե և Նառ Խաչատրյանները Գյումրու կենտրոնում կառուցում են և 1999 թվականին ավարտին են հասցնում համալիրի կառուցումը, որտեղ բնակություն են հաստատում դեռ երկրաշարժից անօթևան մնացածները։
1999 թվականին իր աշխատանք է սկսում նաև «Գոհար» երաժշտանոցը, որտեղ աշխատում էին մոտավորապես 20 ուսուցիչներ և անվճար սովորում մոտ 100 ուսանողներ։ Երաժշտական գործինքները սովորելու տարիներին ուսանողներին տրվում էր անվճար։
Համերգաշրջան
2000 թվականին հիմնադրվում է Գոհար սիմֆոնիկ նվագախումն ու երգչախումբը։ Համերգներով համույթը հանդես է գալիս ոչ միայն Հայաստանում, այլև սփյուռքահայ օջախներում ևս։ Ընդ որում, համերգներից ստացված հասույթի մեծ մասը ծախսվում է բարեգործական նպատակներով։
Համույթի անդրանիկ միջազգային ելույթը տեղի է ունենում 2002 թվականին Նիկոսիայում։ Այս նույն թվականին ելույթ են ունենում նաև Բեյրութում և Երևանում։ 2005 թվականին ելույթ են ունենում Ստամբուլում, 2006 թվականին՝ Մոսկվայում։
2003 թվականին հրատարակում են իրենց առաջին DVD ձայնասկավառակը։ Այս և շատ այլ հետագա ելույթների հասույթները ծախսվում էին բարեգործական նպատակներով, կամ էլ տեղր էին ունենում անվճար, կամ էլ ձայնասկավառակներն էին բաժանվում սփյուռքահայ գաղթօջախների կրթական հաստատություններին։
2009 թվականին Սերժ Սարգսյանի հրամանագրով, Հայաստանի Հանրապետության անկախության հռչակման 18-րդ տարեդարձի առիթով, մշակույթի և արվեստի բնագավառում ներդրած նշանակալի ավանդի համար լիբանանահայ բարերար Գոհար Խաչատուրյանը պարգևատրվում է Մովսես Խորենացու մեդալով :
«Գոհարի» ամենատպավորիչ ելույթներից մեկը 2011 թվականի մայիսի 28-ին Երևանի Օպերայի բակում կազմակերպված մեծ ու լուսառատ համերգն էր հայ երգիչների մասնակցությամբ, նվիրված Հայաստանի առաջին հանրապետության հռչակման տարեդարձին ։ Համերգն անցավ 3D լազերային խիստ տպավորիչ շոու-ներկայացմամբ, որն իր մեծածավալությամբ և ճաշակով նոր խոսք էր հայ մշակութային իրականության մեջ։: Համերգին ներկա էր Ամենայն Հայոց կաթողիկող Գարեգին Բ-ն, ՀՀ նախագահ Սերժ Սարգսյանը, Լեռնային Ղարաբաղի Հանրապետության նախագահ Բակո Սահակյանը, վարչապետ Տիգրան Սարգսյանը, ԱԺ նախագահ Հովիկ Աբրահամյանը, քաղաքական բարձրաստիճան այլ պաշտոնյաներ :
Ծանոթագրություններ
Կատեգորիա:Հայկական երաժշտական խմբեր Կատեգորիա:1997 հիմնադրված երաժշտական խմբեր
Իգոր Լարիոնով
Իգոր Լարիոնով (ռուսերեն՝ И́горь Никола́евич Ларио́нов, ), խորհրդային և ռուսական հոկեյիստ, խաղացել է կենտրոնական հարձակվողի դիրքում։ ԽՍՀՄ սպորտի վաստակավոր վարպետ (1982 թվական)։
1980-ական թվականներին Լարիոնավը խաղացել է կենտրոնական հարձակվողի դիրքում հնգյակում, որի կազմում էին նաև պաշտպաններ Վյաչեսլավ Ֆետիսովը և Ալեքսեյ Կասատոնովը, հարձակվողներ Սերգեյ Մակարովը և Վլադիմիր Կրուտովը և որը հանդիսանում էր ԽՍՀՄ հավաքականի և ԲԿՄԱ ակումբի առաջատար հնգյակը։ Հոկեյի Ազգային Լիգա մեկնելուց հետո հանդես է եկել «Վանկուվեր Քենաքս», «Սան Հոսե Շարքս», «Դետրոյթ Ռեդ Ուինգս» և «Նյու Ջերսի Դևիլս» ակումբներում։ «Դետրոյթ Ռեդ Ուինգս» կազմում նա երեք անգամ հաղթել է Սթենլիի գավաթում։
Իգոր Լարիոնովը աշխարհի այն երեք հոկեյիստներից մեկն է (Վյաչեսլավ Ֆետիսովի և Սքոթ Նիդերմայերի հետ), ում հաջողվել է տիրանալ համաշխարհային հոկեյի հիմնական տիտղոսներին՝ Օլիմպիադայի չեմպիոն, մեծահասակների և երիտասարդների աշխարհի չեմպիոն, Կանադայի գավաթ կամ Աշխարհի գավաթ, Սթենլիի գավաթ։
Կարիերա
ԲԿՄԱ-ում Լարիոնովը մշտապես խաղում էր Սերգեյ Մակարովի և Վլադիմիր Կրուտովի հետ միևնույն օղակում։ Պաշտպաններ Վյաչեսլավ Ֆետիսովի և Ալեքսեյ Կասատոնովի հետ միասին նրանք կազմում են Լարիոնվի հնգյակը, որը 1980-ական թվականներին հիմնականն էր ԲԿՄԱ ակումբի և ԽՍՀՄ հավաքականի կազմում։ Ընդհանուր առմամբ Լարիոնովը ԽՍՀՄ առաջնություններում անց է կացրել 457 խաղ և դարձել 204 տափօղակի հեղինակ։
Լարիոնովը առաջիններից մեկն էր խորհրդային հոկեյիստներից, որոնք 1980-ական թվականների վերջին մեկնեցին խաղալու Հոկեյի Ազգային Լիգայում։ Մեկնելու թույլատրություն Լարիոնովը ստացավ «Օգոնյոկ» ամսագրում հրապարակված Վիկտոր Տիխոնովին ուղղված աղմկահարույց բաց նամակից հետո։ Լարինովի առաջին ակումբը դարձավ «Վանկուվեր Քենաքս»-ը, որը դեռևս 1985 թվականին դրաֆտի էր վերցրել հոկեյիստին։ Լարիոնովը Վանկուվեր է ժամանում Կրուտովի հետ և ի տարբերություն վերջինիս, որը Հոկեյի Ազգային Լիգայում խաղաց ընդամենը մեկ մրցաշրջան, հարմարվում է Հյուսիսային Ամերիկայում կյանքին և Վանկուվերում անց է կացնում երեք արդյունավետ մրցաշրջան՝ թիմի հետ միասին երկու անգամ հանդաս գալով պլեյ-օֆֆում։ 1991-1992 թվականների մրցաշրջանում օղակում Լարիոնովի խաղընկերն է դառնում երիտասարդ Պավել Բուրեն, որին փորձառու հայրենակիցը վերցնում է խնամակալության տակ՝ օգնելով բնակություն հաստատել արտասահմանում։ 1992 թվականին Լարիոնավը լքում է ԱՄՆ-ն և տեղափոխվում է շվեյցարական «Լուգանո»։ Իր որոշումը նա բացատրում է «Սովինտերսպորտի» հետ կոնֆլիկտային իրավիճակով, որը իրեն էր վերցնում ՀԱԼ-ում խաղացող ռուս հոկեյիստների աշխատավարձի մեկ երրորդ մասը ։ Մեկ տարի անց նա վերադառնում է Հոկեյի Ազգային Լիգա, որտեղ «Քենաքսը»՝ այդ ժամանակ, նրա նկատմամբ իրավունքները զիջել էր «Սան Հոսե Շարքս»-ին։ Սան Հոսեում Լարիոնովի խաղընկերն է դառնում Սերգեյ Մակարովը։ Խորհրդային վետերանների զույգը թույլ է տալիս ետնապահ թիմին անցնել պլեյ-օֆֆ և առաջին շրջանում հաղթանակ տանել առաջատարներից մեկի՝ «Դետրոյթ Ռեդ Ուինգս»-ի նկատմամբ ։
1995-1996 թվականների մրցաշրջանի սկզբում «Սան Հոսեն» Լարիոնովին փոխանակում է «Դետրոյթում»։ Այնտեղ հոկեյիստը վերամիավորվում է Ֆետիսովի հետ, այնտեղ էին խաղում նաև երեք ավելի երիտասարդ հայրենակիցներ Վլադիմիր Կոնստանտինովը, Վյաչեսլավ Կոզլովը և Սերգեյ Ֆեոդորովը։ Մարզիչ Սքոթի Բոումենը մտածում է ռուս խաղացողներին սահադաշտ հանել միևնույն հնգյակի կազմում և ստեղծված «Ռուսական հնգյակ»-ը «Դետրոյթի» մյուս օղակներից տարբերվում էր փոխանցման մշակույթով և հղկված կոմբինացիոն խաղով ։ Նույն մրցաշրջանում «Դետրոյթ Ռեդ Ուինգս»-ը 62 հաղթանակով հաղթում է կանոնավոր առաջնությունում, իսկ հաջորդ մրցաշրջանում՝ Սթենլիի գավաթում ։ «Ռուսական հնգյակը» դադարում է գոյությունը այն բանից հետո, երբ ավտովթարը խաչ է քաշում Կոնստատինովի կարիերայի վրա։ Հաջորդ մրցաշրջանում «Դետրոյթ Ռեդ Ուինգս» կրկին տիրանում է Սթենլիի գավաթին։
2000 թվականին, «Դետրոյթ Ռեդ Ուինգս»-ի հետ պայմանագրի ավարտից հետո, Լարիոնովը պայմանագիր է ստորագրում «Ֆլորիդա Պանտերզ»-ի հետ, որտեղ կրկին նրա խաղընկերն է դառնում Պավել Բուրեն, սակայն այդ որոշումը անհաջողութուն է ունենում և արդեն մրցաշրջանի ընթացքում նա փոխանակվում է «Դետրոյթ»-ում։ Այնտեղ Լարիոնովը անց է կացնում ևս երկուս ու կես մրցաշրջան։
Հոկեյի Ազգային Լիգայում Լարիոնովի կարիերայի վերջին թիմն է հանդիսանում «Նյու Ջերսի Դևիլս»-ը։ 2003-2004 թվականների մրցաշրջանը նրա համար հանդիսանում է ամենաանհաջողակը՝ կանոնավոր առաջնության 49 խաղերում նա դառնում է ընդամենը մեկ տափօղակի հեղինակ։ 2004 թվականի դեկտեմբերի 13-ին Լարիոնովը Մոսկվայում կազմակերպում է հրաժեշտի խաղ։
2008 թվականին Լարիոնովը մտցվում է Տափօղակով հոկեյի միջազգային ֆեդերացիայի Փառքի սրահ և Տորոնտոյի ՀԱԼ-ի Հոկեյի փառքի սրահ։
Կարիերայի ավարտից հետո
2008 թվականի ամռանից մինչև 2009 թվականի ամառը եղել է «ԲՄԱ» Հոկեյի ակումբի (Սանկտ Պետերբուրգ) սպորտային գործունեության տնօրեն։
Անձնական կյանք
Իգոր Լարիոնովի կինը գեղասահորդուհի Ելենա Բատանովան է։ Նրանք ունեն երկու աղջիկ՝ Ալյոնա և Դայանա և մեկ որդի՝ Իգորը։
Ունի գինեգործության և գինու հավաքածու ։
Նվաճումներ
Օլիմպիական խաղերում և աշխարհի առաջնություններում անց է կացրել 77 խաղ և դարձել 30 տափօղակի հեղինակ։ Կանադայի գավաթի խաղարկությունում՝ 21 խաղ և 6 տափօղակ։
Ծանոթագրություններ
Կատեգորիա:Օրվա հոդված Կատեգորիա:Ռուս հոկեյիստներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:1960 ծնունդներ Կատեգորիա:Դեկտեմբերի 3 ծնունդներ Կատեգորիա:Բարեկամության շքանշանի ասպետներ (Ռուսաստան) Կատեգորիա:ԽՍՀՄ օլիմպիական չեմպիոններ
Հայաստանը 2008 ամառային օլիմպիական խաղերում
Հայաստանը 2008 թվականի հուլիսի 27-ից մինչև օգոստոսի 12-ը Պեկինում (Չինաստան) կայանացած 29-րդ ամառային Օլիմպիական խաղերում մասնակցել է 7 մարզաձևերով։ Խաղերին մասնակցել են 25 մարզիկներ։ Դրոշակակիր՝ Ալբերտ Ազարյան (բացում) և Հարություն Ենոքյան (փակում)։ Խաղերում հայ մարզիկները նվաճել են 6 բրոնզե մեդալ։
Ռուսաստանի հայ երիտասարդության կոնգրես
Ռուսաստանի հայ երիտասարդության կոնգրես, ՌՀԵԿ (Конгресс армянской молодёжи России, КАМР), Ռուսաստանի Դաշնության առաջին համընդհանուր և խոշորագույն հայկական երիտասարդական կազմակերպությունը, որը միավորում է երկրի շուրջ 20 տարածաշրջանային երիտասարդական կազմակերպություններ։
Պատմություն
Կազմակերպություն հիմնադրվել է 2015 թվականին փետրվարի 2-ին։ Հիմնադիր ժողովը տեղի է ունեցել Մոսկվայի «Արարատ Պարկ Հայաթ» հյուրանոցում, որին մասնակցել են Ռուսաստանի 16 սուբյեկտներից ժամանած հայ երիտասարդական կազմակերպությունների պատվիրակներ, որոնց թվում էին Վորոնեժի, Պյատիգորսկի, Ստավրոպոլի, Եկատերինբուրգի, Կրասնոյարսկի, Դոնի Ռոստովի, Սոչիի, Պերմի, Պոդոլսկի, Կալինինգրադի, Ղրիմի, Մոսկվայի, Յալթայի, Կրասնոդարի, Յարոսլավլի և Նովոսիբիրսկի ներկայացուցիչները։
Հասիմա
Հասիմա (端島, «սահմանային կղզի»), խաղաղօվկիանոսյան կղզի Արևելաչինական ծովում՝ Նագասակի քաղաքից մոտ 15 կմ հարավ-արևմուտք ։
Անվանում
Ունի ոչ պաշտոնական անվանում՝ Գունկանձիմա (軍艦島), որը նշանակում է հածանավ։ Անվանումն ստացել է, քանի որ շինությունների պատճառով ծովից կղզին նմանվում է ռազմանավի։
Աշխարհագրություն
Կղզու երկարությունը հյուսիսից հարավ կազմում է 480 մետր, լայնությունը արևմուտքից արևելք՝ 160 մետր։ Ծովափնյա գիծը ունի մոտ 1,4 կմ երկարություն։
Պատմություն
19-րդ դարի սկզբին մինչև կղզու բնակեցումը (նրանում ածուխ հայտնաբերելու հետ կապված), այն իրենից ներկայացնում էր պարզապես ժայռաբեկոր՝ թեթևակի ծածկված կանաչով, որի վրա բույն էին դնում ծովային թռչունները և որը երբեմն Նագասակիի և հարևան Տակասիմայի ձկնորսները օգտագործում էին որպես ժամանակավոր կացարան։
Հասիմայում ածուխի արտահանումը գնում էր 600 մետր ծովի մակարդակից ցած գնացող հանքահորերում։ 1943-1945 թվականների ընթացքում ստորջրյա ածխահորերում հարկադիր աշխատանքի համար Mitsubishi Corporation-ը այստեղ էր բերում չինացիների և կորեացիների։ Նրանցից շատերը մահանում էին աշխատանքի ծանր պայմաններից։
Իր պատմության ամենաշատ բնակեցված տարիներին կղզին ունեցել է բնակելի տների 30 խոշոր կորպուս, 25 խանութ, դպրոց, 2 լողավազան, հիվանդանոց և գերեզմանատուն։ 50 տարվա ընթացքում կղզին համարվում էր ամենախիտ բնակեցված վայրը Երկրի վրա՝ 5259 մարդ կմ²-ի վրա (1959) ։ Դրանով հանդերձ՝ բնակեցված գոտում բնակչության թիվն հասնում էր ֆանտաստիկ թվի՝ 139 100 մարդ կմ²-ի վրա ։
Տասնամյակներ անց Հասիմայի ծաղկող ածխարդյունաբերությունը անկում է ապրում և 1974 թվականին Mitsubishi-ին ամբողջությամբ փակում է հանքահորերը։ Մի քանի շաբաթ անց երկրի ամենախիտ բնակեցված վայրը ավբողջովին դատարկվում է։ Բոլոր բնակիչները լքում են քաղաքը սպառված հանքերի պատճառով, և քաղաքը վերածվում է քաղաք-ուրվականի։ Երկար տարիների ընթացքում կղզի այցելելը արգելված էր և սպառնում էր Ճապոնիայից արտաքսմամբ։ Այդպիսով ճապոնկան կառավարությունը փորձում էր վտանգազերծել կղձին «սև հանքափորերից»․ մեռած քաղաքի կենցաղի առարկաները դառնում են հարուստ կոլեկցիոներների որսի առարկա։
Ներկայումս կղզի այցելությունը թույլատրվում է, սակայն զբոսաշրջիկների մուտքը բաց է միայն կղզում անվտանգ գտնվելու համար հատուկ սարքավորված մասում։ Նաև պլանավորվում է կղզին վերածել հանքափորերի կենցաղի և մշակույթի ինքնատիպ թանգարանի, սակայն քանի որ ներկայումս բոլոր շինությունները գտնվում են վթարային վիճակում, այս պլանների իրագործման համար հարկավոր են խոշոր ֆինանսական ներդրումներ։
Հետաքրքիր փաստեր
Հասիմա կղզում են անցկացվել «Սքայֆոլ» ֆիլմի նկարահանումնեը․ կղզին անտագոնիստ-հանցագործ Ռաուլ Սիլվի նստավայրն էր ։
Ծանոթագրություններ
Կատեգորիա:Անմարդաբնակ կղզիներ Կատեգորիա:Լքված բնակավայրեր Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Միցուբիշի
Papa Don’t Preach
Ծանոթագրություններ
Կատեգորիա:Billboard Hot 100 գլխավորած սինգլներ Կատեգորիա:Մադոննայի երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Կենդանի քանդակներ
Կենդանի քանդակը դեկորատիվ քանդակագործության տեսակ է, որն ունի հիմնականում զարդարարական նպատակ։ Այն ստեղծվում է կենդանի բնության, աճող բուսականության, ծառի, խոտի, փաթաթվող բույսերի առկայությամբ։ Կան մի քանի տարբեր տեսակի կենդանի քանդակագործության մեթոդներ, այդ թվում, թոփիարը, որը ծառերի և թփերի ձևավոր կտրատելն ու ձևավորելն է, կունձղ ստեղծագործությունները, որի համար օգտագործվում է հող և խոտ կամ մամուռ, ծառի ձևավորումը, և մշակաբույսերի արվեստը։ Շատ կենդանի քանդակներ պահանջում են այգեգործական հմտություններ, ինչպիսիք են պատվաստումը, խուզումը, որի արդյունքում էլ ստանում են արվեստի աշխատանք։
Թոփիար
Թոփիարը կենդանի քանդակի ամենահին և ամենահայտնի տեսակներից մեկն է։ Այն աճող խոտերի, տերևազարդ բույսերի և դրանց ձևավորման արվեստ է։ Արդյունքում քանդակագործները շրջանակներ, պատկերներ կամ եռաչափ պատկերներ են ստեղծում՝ էտելով և ձևավորելով թփերը, խոտերն ու ծառերը։
Թոփիար տեսակի կիրառման մի քանի կարևոր պատմական և օգտագործման նշումներ կան․
Բոնսայ
Բոնսայը ծառեր աճեցնելու արվեստ է։ Մեծ ծառերը բոնսայի կիրառմամբ վերածվում են գաճաճ, բայց միևնույն ժամանակ իրենց գործառույթները լրիվ կատարող ծառերի։ Նրանք ծաղկում են, պտուղ տալիս և բազմանում։ Մշակման ընթացքում տեխնիկական ձևավորումներ են տալիս, ջրում, ուղղաձիգ արմատները դարձնում են հարթ փնջաձև։
Կունձղ ստեղծագործություններ
Կունձղ ստեղծագործությունների համար օգտագործվում է հող և խոտ կամ մամուռ։ Այս աշխատանքների առաջիններից շատերը ստեղծվել են Նևադայի, Յուտայի, Նյու Մեքսիկոյի և Արիզոնայի անապատներում։ Դրանցից այժմ միայն նկարներ են մնացել։
Իզյասլավի շրջան
Իզյասլավի շրջան (Ізяславський район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Իզյասլավ ։
Աշխարհագրություն
Շրջանի տարածքի մակերեսը կազմում է 1300 կմ²։
Բնակչություն
2006 թվականի մարդահամարի արդյունքներով շրջանում բնակվում էր 50393 մարդ։ Բնակչության խտությունը կազմում էր 38,76 մարդ/կմ²։
Արտաքին հղումներ
Կատեգորիա:Խմելնիցկիի մարզ Կատեգորիա:Ուկրաինայի շրջաններ Կատեգորիա:1923 հիմնադրված պետություններ և տարածքներ
Իտալական արշավանք (1796-1797)
Իտալական առաջին արշավանք (մարտի 24-1796 - ապրիլի 7 1797), ֆրանսիական զորքի ռազմական արշավը դեպի Հյուսիսային Իտալիա, գեներալ Նապոլեոն Բոնապարտի գլխավորությամբ։ Սա Բոնապարտի առաջին արշավանքն էր, որտեղ նա ցուցադրեց իր ռազմական տաղանդը։ Մոտ մեկ տարվա ընթացքում Իտալիայի բանակը (այսպես էր կոչվում Ֆրանսիայի բանակն Իտալիայում) պարտության մատնեց Ավստրիական կայսրությունը և Սարդինիայի թագավորությանը, հաստատելով իր դիրքերը Հյուսիսային Իտալիայում։
Դիրեկտորիան երկրորդական էր համարում իտալական ճակատը, հիմնական գործողությունները նախատեսելով Գերմանիայում։ Սակայն Բոնապարտի հաղթանակները փոխեցին Դիրեկտորիայի վերաբերմունքը։ Իտալիայում արշավանքն իրականացնելու համար, Ֆրանսիայի գործադիր խորհուրդը ձևավորեց Իտալիայի բանակը։ Հաշվի առնելով Բոնապարտի հաջողությունները Տուլոնում, գործադիր խորհուրդը Իտալիայի բանակի հրամանատար նշանակեց երիտասարդ գեներալ Նապոլեոն Բոնապարտին, որն այդժամ 26 տարեկան էր։ Ժամանելով Նիս, Նապոլեոնը հանդիպեց իր ուժասպառ բանակին։ Բանակը գտնվում էր ողորմելի վիճակում. զինվորները չէին ստանում աշխատավարձ, սնունդ, որի պատճառով սկսվել էր համատարած դասալքություն։ Զինվորները կորցրել էին իրենց մարտունակությունը։
Հաղթանակն Իտալական արշավանքում ապահովեց Ֆրանսիայի հաղթանակն առաջին կոալիցիայի պատերազմում, որը սկսվել էր 1792 թ։ Իտալական արշավանքը արմատապես շրջեց Ապենինյան թերակղզու աշխարհաքաղաքական իրավիճակը, ապահովելով Իտալիայում Ֆրանսիայի գերիշխանությունը մինչև 1815 թ (բացառությամբ 1799-1800 թթ)։ Այս հաղթանակով նաև դրվեց ներկայիս Իտալիայի պետության հիմքը։ Պատերազմից հետո, Ֆրանսիայի հետ պայմանագիր կնքեց Պապական Պետությունը (այժմ՝ Վատիկան), որը 1797 թ փետրվարի 19-ի Տոլենտինոյի պայմանագրով Ֆրանսիային զիջեց Ավինյոնը և Կոնտա-Վենեսենը, փոխարենը ստացավ ինքնավարություն։ Իտալիայում գտնվող Տրանսպադանյան և Ցիզպադանյան Հանրապետությունների միավորման արդյունքում ստեղծվեց նախ Իտալիայի հանրապետությունը ՝ 1802 թ, ապա Իտալիայի թագավորությունը ՝1805 թ։
Հետագայում Նապոլեոնը կազմակերպեց ևս մեկ հաղթական արշավանք դեպի Իտալիա։ Այդ արշավանքը պատմաբանների կողմից ստացել է Իտալական երկրորդ արշավանք ։ Այդժամ Նապոլեոն Բոնապարտն արդեն զբաղեցնում էր Ֆրանսիայի Առաջին Կոնսուլի պաշտոնը։
Առաքել Բահաթրյան
Առաքել Բաբայի Բահաթրյան, հայ մանկավարժ, հոգեբան, հասարակական գործիչ։
Ծնվել է ավանդական մանկավարժների ընտանիքում։ Եղել է Լազարյան ճեմարանի սան, Սմբատ Շահազիզի աշակերտն ու ընկերը։ Որպես բացառիկ ընդունակությունների տեր նրան ուղարկում են Գերմանիա, որտեղ 1874-1876 թթ. սովորում է նախ Հեյդելբերգի, հետո Լայպցիգի համալսարաններում։ Հետո ուղևորվում է Ղրիմ՝ իբրև թաթարական գիմնազիայի տնօրեն, Թիֆլիս՝ Ներսիսյան դպրոցի մանկավարժության դասատու, Ռոստովի Նախիջևանի թեմական դպրոցի տնօրեն, օգնում նոր սերնդի դաստիարակներին ։
Թիֆլիսում լույս են տեսել նրա մի շարք աշխատությունները, ինչպես «Քերականություն աշխարհիկ լեզվի» (1879), «Ուղեցույց հայ ուսուցչի» (1882), «Համառոտ գործնական հոգեբանություն» (1882), «Ծաղկոց» (1882), «Առաջին ընթերցարան» (արժանացել է երեք տպագրության) ։
Ծանոթագրություններ
Կատեգորիա:Հայ մանկավարժներ Կատեգորիա:Հայ հոգեբաններ Կատեգորիա:Հայ հասարակական գործիչներ Կատեգորիա:Լայպցիգի համալսարանի շրջանավարտներ
Վեստֆալիա Լիպպեի հնագիտական թանգարան
Վեստֆալիա Լիպպեի հնագիտական թանգարան (LWL-Museum für Archäologie Westfälisches Landesmuseum), հնագիտական թանգարան գերմանական Հերնե քաղաքում՝ Հյուսիսային Հռենոս-Վեսթֆալիա երկրում ։
Պատմություն
Հնագիտական առաջին հավաքածուն Վեստֆալիայում ցուցադրության է հանվել 1836 թվականին Մյունստեր քաղաքում։ 1908 թվականին այն տեղափոխվեց նորաբաց տեղական գավառագիտական թանգարան։ 1930 թվականին հնագիտական հավաքածուն ցուցադրության հանվեց առանձին շինության մեջ։ Իսկ արդեն 1934 թվականից ստացավ նոր անվանում՝ «Landesmuseum für Vor- und Frühgeschichte»: Երկրորդ համաշխարհային պատերազմի տարիներին թանգարանի շենքն ավերվեց։ Այն հիմնական վնասները կրեց 1943 և 1945 թվականների ինտենսիվ ռմբակոծությունների հետևանքով։ 1963-1970 թվականներին կատարվեց նոր թանգարանի շինարարական աշխատանքները։ 1980 թվականին այն ստացավ նոր անուն՝ «Վեստֆալիայի հնագիտական թանգարան»։ 2001 թվականին Վեստֆալիա-Լիպպեի հողատիրական համայնքի որոշմամբ Մյունստերի թանգարանը փակվեց։ Հերնե քաղաքում կառուցվում են նոր շենքեր դրա համար։ Դրանք, ի վերջո, բացվեցին 2003 թվականի մարտին։ 2007 թվականին թանգարանը կրկին անվանափոխվեց. այս անգամ այն կոչվեց «LWL-Museum für Archäologie. Westfälisches Landesmuseum» :
Շինություն
Հերնեի նոր շենքը, որտեղ տեղակայվեց Վեստֆալիա Լիպպեի հնագիտական թանգարանը, այսօր ունի նկուղային ցուցասրահներ։ Հենց այդտեղ էլ տեղակայված են ցուցադրական հիմնական հատվածները։ Դրանց ընդհանուր տարածքը կազմում է շուրջ 6.800 մ²։ Երկու գլխավոր ցուցադրական սրահները գտնվում են գետնի տակ։ Գետնի տակ է գտնվում նաև թանգարանային կինոթատրոնը։ Դրանց տակ էլ գտնվում է խորանարդաձև մուտքային կախովի շքամուտքը, որն հարում է սրահներին։ Այդ կառույցը 2003 թվականին Գերմանիայի ճարտարապետների խորհրդի կողմից ճանաչվել է որպես Հյուսիսային Հռենոս-Վեսթֆալիա երկրի ամենալավ շինություններից մեկը՝ Auszeichnung guter Bauten 2003: Ի դեպ, այս շինությունը հասանելի է նաև հաշմանդամների համար։
Հավաքածու
Թանգարանի հիմնական թեմատիկան հանդիսանում է Վեստֆալիայի տարածքում մարդու գործունեության 250 հազար տարվա ընթացքին։ Հավաքածուում հաշվվում է ավելի քան 10 հազար նմուշ. սրանք ընդգրկում են ամենայն մանրամասնությամբ մարդու ձևավորումից մինչը վերջին Սառցե դարաշրջանը։ Այցելուները կարող են տեսնել հնագույն շինություններ, ջրհորներ, գերեզմաններ։ Ավելին հասկանալու համար նրանք կարող են նաև դիտել ֆիլմեր, որոնք պատմում են գիտնականների աշխատանքների ու գտածոների հայտնաբերման ու ուսումնասիրման մասին։ Այցելուներին ուղեկցում են նաև թանգարանի հետազոտական լաբորատորիաները։
Տեղեկատվական տվյալներ
Վեստֆալիա Լիպպեի հնագիտական թանգարանը գտնվում է հետևյալ հասցեում՝
Գրականություն
(chronologisch geordnet)
Արտաքին հղումներ
Կատեգորիա:Գերմանիայի թանգարաններ Կատեգորիա:2003 հիմնադրումներ
Լետիչևի շրջան
Լետիչևի շրջան (Летичівський район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Լետիչև ։
Աշխարհագրություն
Շրջանի տարածքի մակերեսը կազմում է 950 կմ²։
Արտաքին հղումներ
Կատեգորիա:Խմելնիցկիի մարզ Կատեգորիա:Ուկրաինայի շրջաններ Կատեգորիա:1923 հիմնադրված պետություններ և տարածքներ
Վեստալուհիների տուն
Վեստալուհիների տուն (casa delle Vestali, atrium Vestae), տեղակայված Վեստայի տաճարի մոտակայքում, Հռոմի ֆորումում։ Տնից պահպանվել է ուղղանկյունաձև գավիթը, որը նախկինում շրջանակված էր սյունազարդ նախասրահով։ Սյունազարդ նախասրահում կանգնեցված էին Վեստայի գերագույն քրմուհիների արձանները, որոնցից մի քանիսը պահպանվել են մինչ օրս։
Վերջին պեղումներում հայտնաբերվել են Վեստայի տաճարի մնացորդները, ինչպես նաև վեստալուհիների կացարանը։ Տունը գտնվում է Պալատի ստորոտին, Ֆորումին մոտ։ Այն ոչնչով չի տարբերվում սովորական հռոմեական տներից։ Նախկինում տունը նախատեսված է եղել մեծ հայրապետի համար` որպես հանրային տուն (domus publica): Օգոստոսը, այն բանից հետո, երբ նա մ.թ.ա. 12 թվականին դարձավ մեծ հայրապետ, այս տունը նվիրեց վեստալուհիներին ։ Տունը, կառուցված ամբողջությամբ աղյուսներից, կազմված է 68 մետր երկարությամբ և 28 մետր լայնությամբ ուղղանկյունաձև գավիթից` շրջապատված 44 սյուների վրա հենված փակ պատկերասրահով։ Գավիթից ելք է եղել դեպի այլ տարածքներ, որոնք տեղակայված էին երկու հարկով։ Դրանցից գլխավորը tablinum-ն էր` մեծ և ճոխ ընդունելության սրահը։ Դրա կողմերից շարված էին վեց սենյակներ, նախատեսված, ըստ երևույթին, վեց վեստալուհիների համար։ Գավիթի մեջտեղում տեսանելի են ինչ-որ փոքր ութանկյուն կառույցի հետքեր, մանրազննությամբ ոչնչացված և հողին հավասարեցված. հնարավոր է, որ այն ոչնչացրել են հենց վեստալուհիները` այն բանից առաջ, երբ նրանց համայնքը ոչնչացվեց Թեոդոսիոս կայսեր օրոք, և որ սա հենց այն գաղտնի սրբությունն էր, որում պահվում էին սուրբ իրերը։
Փակ պատկերասրահում կանգնեցված էին մեծ վեստալուհիների արձանները, որոնք դրվել էին տարբեր դեմքերի կողմից. հայտնաբերվել է 12 այդպիսի արձան, որոնցից միայն երեքն ունեն գլուխ։ Առավել լավ պահպանված արձաններ կան թերմի թանգարանում, մնացածները իրենց տեղերում են։ Պեղումները ցույց են տվել նաև, որ տունը բազմիցս վերանորոգվել է Հռոմեական կայսրության ժամանակներում։
Վեստալուհիների ինստիտուտը գոյատևել է մոտ մինչև 391 թվականը, երբ Թեոդոսիոս կայսրը արգելեց հանրային հեթանոսական դավանանքը։
Արտաքին հղումներ
Կատեգորիա:Վիքիպեդիա:Նավարկման կաղապարներ
Կատեգորիա:Տեսարժան վայրեր ըստ քաղաքի Կատեգորիա:Հռոմի տեսարժան վայրեր
Վերոնիկ Սանսոն
Վերոնիկ Սանսոն, ֆրանսիացի երգչուհի, դաշնակահարուհի, հեղինակ-կատարող, պրոդյուսեր, դերասանուհի։ Փաստաբան և քաղաքական գործիչ Ռենե Սանսոնի դուստրը և Քրիստոֆեր Սթիլզի մայրը։
Կենսագրություն
Վերոնիկը ծնվել է փաստաբան և քաղաքական գործիչ Ռենե Սանսոնի և Քոլեթ Սանսոնի (ի ծնե՝ Լյուկա)՝ Երկրորդ համաշխարհայինի ընթացքում Ֆրանսիայում Դիմադրության շարժման ակտիվ մասնակիցների ընտանիքում, որոնք ամուսնացել են 1945 թվականին Ֆրանսիայի ազատագրումից հետո։ Իրենց երկու դուստրերին՝ Վիոլենին (ծնվ. 1947 թվ. մայիսի 15-ին) և Վերոնիկին նրանք տվել են V տառով սկսվող անուններ՝ ի պատիվ հաղթանակի խորհրդանիշի։ Ծնողները մելոմաններ էին, այդ իսկ պատճառով հայրը շատ վաղ է սկսել երեխաներին դաշնամուր նվագել սովորեցնել, իսկ մայրը ցույց է տվել կիթառի առաջին ակորդները ։ Այդ ամենին հաջորդել են մասնավոր դասերը, սակայն Վերոնիկը չէր սիրում կարգապահություն և սոլֆեջիո, այդ պատճառով նա պարապմունքները շարունակել է ինքնուրույն։ Բացի երաժշտությունից՝ աղջիկները ակտիվորեն սովորում էին օտար լեզուներ, մասնավորապես, Վերոնիկը ազատորեն խոսում է անգլերեն և իսպաներեն։ Դպրոցում սովորելը նրա համար բարդ էր ։ Երաժշտական կարիերան Վերոնիկը սկսել է Les Roche Martin խմբում, որը ստեղծել է քրոջ՝ Վիոլենի և ընկերոջ՝ Ֆրանսուա Բերնեմի հետ միասին. վերջինս հետագայում դարձել է երգահան և պրոդյուսեր (համագործակցել է Բրիջիտ Բորդոյի, Les Poppys խմբի, Ժերար Լենորմանի, Պատրիսիա Կաասի, Մելիսա Մարսի և այլոց հետ ): Վերոնիկի տասնութամյակի օրը թողարկվում է նրա առաջին ձայնասկավառակը, որը հաջողություն չի ունենում։ Երկրորդ սինգլի ձախողումից հետո, որի համար Վերոնիկը գրել էր Maria de Tusha երգը, խումբը անկում է ապրում։ Երգերի ձայնագրության ժամանակ Վերոնիկը սկսում է համագործակցել Միշել Բերժեի հետ, որն այդ ժամանակ Pathé-Marconi լեյբլի արտ-տնօրենն էր։ Երկու տարի անց թողարկվում է Վերոնիկի առաջին սինգլը՝ Le printemps est là (երաժշտությունը գրել էր Վերոնիկը, սակայն Դոնովանի Sunny goodge street երգի հետ նմանության պատճառով շապիկին նշվել էր նրա հեղինակությունը)։ Երկրորդ երգը Le feu du ciel-ն էր, որը նա հետագայում վերաձայնագրեց Sans regrets ալբոմի համար (երեք այլ երգերի հետ, որոնք գրվել էին Իզաբել դե Ֆյունեսի համար 1968-1969 թվականներին՝ Mon voisin, Une odeur de neige և Jusqu'à la tombée du jour):
1970-ականներ
1971 թվականի Միշել Բերժեի օգնությամբ Վերոնիկը պայմանագիր է ստորագրում WEA-ի հետ՝ դառնալով Elektra լեյբլի առաջին ֆրանսիացի երգչուհին։ Նրա առաջին ձայնասկավառակը՝ Amoureuse, թողարկվում է 1972 թվականի մարտին։ Ալբոմը թողարկվում է նաև Կանադայում Warner ընկերության կողմից այն բանից հետո, երբ Ժիլ Վալիքեթը հըետաքրքրություն է ցուցաբերում երգչուհու նկատմամբ ։ Սկավառակի թողարկումը շարունակում է ֆրանսիական երաժշտության մեջ ոչ մեծ հեղափոխությունը, որը սկսվել էր յե-յե ոճի ճանաչվածությունից տասը տարի անց։ Աղջիկը, որն ինքն իրեն նվագակցում էր և երգում էր հրաշալի տեքստեր և ժամանակակից երաժշտություն ունեցող սեփական երգերը, միանգամից հաջողություն ունեցավ ինչպես Ֆրանսիայում, այնպես էլ Կանադայում։ Besoin de personne սինգլը վաճառվեց 200 000 օրինակով ։ Եվս երկու երգ դարձան նրա երգացանկի դասականներից ժամանակի ընթացքում. Bahia և Amoureuse, որի անգլալեզու տարբերակը հաջորդ տարվանից սկսած դառնում է տարբեր քավեր տարբերակների օբյեկտ, որոնց թվում է Կիկի Դիի կատարումը (նրա տարբերակը մեծ հիթ է դառնում Անգլիայում), ինչպես նաև, արդեն առավել ուշ, Օլիվիա Նյուտոն Ջոնի և Շիրլի Բեսիի (Emotion անունով) տարբերակները ։ Ինքը՝ Սանսոնը, 1973 թվականին ձայնագրում է Amoureuse-ը և Besoin de personne-ը անգլերեն, գերմաներեն և իսպաներեն լեզուներով, ինչպես նաև ալբոմից երկու երգ անգլերենով (Vert vert vert և Dis-lui de revenir՝ դարձած Green Green Green և Birds of Summer) ալբոմի՝ Անգլիայում և ԱՄՆ-ում թողարկման առիթով ։
1980-ականներ
1980-ական թվականների սկզբին Վերոնիկը վերադառնում է բնակվելու Ֆրանսիա իր որդու հետ՝ ամուսնալուծվելով 1979 թվականին Սթիվեն Սթիլզի հետ։ 15 տարի շարունակ նա կարողանում էր մեկ օրվա ընթացքում քսան երաժշտական թեմա ստեղծել, սակայն այժմ նա ճգնաժամի մեջ, այդ իսկ պատճառով երկրպագուները 4 տարի ստիպված եղան սպասել նրա նոր ձայնասկավառակին, այդ ընթացքում Վերոնիկը թողարկեց միայն 2 նոր երգ (Le temps est assassin և Avec un homme comme toi)՝ ձայնագրված 1983 թվականին՝ Օլիմպիայի համերգների ժամանակ։ Նա այսպես բացատրեց լռությունը. «Ես պահած երաժշտություններ չունեմ, ստուդիայում ձայնագրման ժամանակ նրանք ինձ հին են թվում, և ես արդեն չեմ ցանկանում դրանք ձայնագրել» ։ 1985 թվականին թողարկած նոր սկավառակի առաջին սինգլի անվանումը խոսում է լռության շրջանի մասին. C’est long, c’est court (Ե՛վ երկար, և՛ կարճ)։ Ձայնասկավառկը, որը անուն չէր ստացել, հանրությունը կկոչի պարզապես «սպիտակ ալբոմ», ձայնագրվել էր Ֆրանսիայում ֆրանսիական թիմի հետ առաջին անգամ 1972 թվականից հետո։ Ստեղծագործական ճգնաժամի վախի պատճառով ձայնասկավառակները սկսում են թողարկվել ոչ քիչ, քան 4 տարին մեկ անգամ։ Չնայած դրան՝ նա բեմից հեռանում ոչ ավել, քան մեկ տարով։ 1985 թվականի հուլիսի 19-ին Անտիբում նա հանդես է գալիս ջազային փառատոնի ժամանակ Միշոլ Ժոնազի հետ, իսկ աշնանը վերադառնում է Օլիմպիա՝ նրա համար կարևոր դեր խաղացած համերգասրահ։ Այդ ելույթների արդյունքը դառնում է երրորդ L’Olympia 1985 համերգային ձայնասկավառակը՝ թողարկված 1986 թվականին։ 1986 թվականի վերջում նա Ալեն Սուշոնի հետ ուղևորվում է Chacun mon tour անունը կրող համատեղ շրջագայության ողջ Ֆրանսիայով։
1990-ականներ
1992 թվականին թողարկված Sans regrets տասներորդ ստուդիական ալբոմը կրկին ձայնագրվեց ԱՄՆ-ում ամերիկացի երաժիշտների հետ, նրա ժամանակակից հնչողությունը Վերոնիկի երկրպագուների շարքին դասեց բազմաթիվ երիտասարդ ունկնդիրների։ Rien que de l’eau երգը դառնում հիթ, ալբոմը ստանում է «պլատինե» կարգավիճակ, իսկ 1993 թվականին Վերոնիկը առաջին անգամ ստանում է Victoire de la Musique երաժշտական մրցանակը։ Հաջողությունը նա ամրապնդում է Զենիթ համերգասրահի բեմում (այդ շոուի ձայնագրությամբ ալբոմը ևս դառնում է «պլատինե»), ապա անցկացնում է իրար հաջորդող շրջագայություններ մինչև 1996 թվականը։ Առավել նշանակալի ելույթներից մեկը կայացավ 1994 թվականի հուլիսին Լա Ռոշելում Francofolies փառատոնի բեմում. համերգին մասնակցում էին Ալեն Շամֆորը, Մարկ Լավուանը, Ոիլյամ Շելերը, Les Innocents և I Murvini խմբերը, Մաքսիմ դե Ֆորեստյեն, Միշել Ֆյուգենը, Փոլ Պերսոնը։ Համերգների մեծ շարքը ավարտվում է 1996 թվականի հոկտեմբերին փարիզյան Սպորտի պալատում, որի ընթացքում նա զուգերգով հանդես եկավ Պատրիկ Բրյուելի, Մյուրեյ Հեդի, Ալեն Շամֆորի, Փոլ Փերսոնի, I Murvini խմբի և Քաթրիկ Լարայի կողմից։ НՆոր Indestructible ձայնասկավառակը թողարկվում է 1998 թվականի փետրվարին։ Այնտեղից չորս երգերի հեղինակը Բերնար Սվելն է (Յուգ Օֆրեի և Վերոնիկի նախկին կիթառահարը 1979 թվականից մինչև 1981 թվականը)։ 1999 թվականին Վերոնիկը թողարկվում է Միշել Բերժեի երգերի քավեր տարբերակների ձայնասկավառակը՝ D’un papillon à une étoile, որը վաճառվում է 300 000 օրինակով։ 2000 թվականին նա այդ ալբոմով մեկնում է շրջագայության՝ Չեխիայի սիմֆոնիկ նվագախմբի հետ միասին, որը ղեկվաարում էր Փոլ Բաքմասթերը, ով նախկինում համագործակցել էր Էլթոն Ջոնի հետ։ Այդ շրջագայության արդյունքը դառնում է հերթական Avec vous (Véronique Sanson chante Michel Berger) համերգային ձայնասկավառակը։
2000-ականներ
2000 թվականի հունիսի 21-ին Վերոնիկը մենահամերգ է ունենում՝ նվագակցելով ինքն իրեն դաշնամուրով, Երաժշտության տոնի կապակցությամբ Ելիսեյան պալատի Պատվավոր բակում, իսկ հուլիսի 29-ին հանդես է գալիս Paléo փառատոնում Նիոնում։ Ապա հաջորդում է ստեղծագործական հանգիստը։ 2001 թվականին թողարկվում է Les moments importants ժողովածուն՝ նախկինում թողարկված և 1998 թվականին ձայնագրված երեք երգերով։ Ապա հաջորդում է լռությունը. Վերոնիկը պայքարում է ժառանգաբար փոխանցված արյան հիվանդության և ալկոհոլային կախվածության դեմ (ինչի մասին նա պատմում է La douceur du danger ինքնակենսագրական ֆիլմում և գրքում 2005 թվականին)։ Այդ խնդիրները ստիպում են նրան չեղյալ հայտարարել 2002 թվականի համերգային շրջագայությունը, որի երեք համերգները ծրագրված էր անցկացնել Ելիսեյան դաշտերի թատրոնում։ Վերոնիկը վերադառնում է 2004 թվականի աշնանը նոր Longue distance ալբոմով, որի երգերի մեծամասնությունը գրվել են այլ բանաստեղծների և երգահանների հետ համագործակցությամբ, և միայն 5-ն են գրված իր կողմից։ Դրան հաջորդող շրջագայությունը՝ 2005 թվականի փետրվարի 13-ից մինչև ապրիլի 16-ը 9 համերգով Օլիմպիայում, դարձավ իրական տրիումֆ այնպես, ինչպես և ամառային շրջագայությունը փառատոններում։ Ալբոմը (թողարկված մեկ և երկու CD-ներով) և DVD-ն թողարկվեցին հոկտեմբերին Olympia 2005 անունով։ 2005 թվականի մարտին ցուցադրվում է Դիդյե Վարոյի La douceur du danger վավերագրական ֆիլմը, որում Վերոնիկը պատմում է իր, երաժշտության նկատմամբ տածած սիրո, ընտանիքի, բուռն անձնական կյանքի, ալկոհոլի նկատմամբ հակվածության և որդու հետ հարաբերությունների մասին։ Հեռուստաֆիլմը առաջարկ է ստանում թողարկվել նույնանուն գրքի տեսքով և թողարկվում է աշնանը։
2010-ականներ
2010 թվականի հունվարին Վերոնիկը մասնակցում է Զենիթում կայացած Հաիթիի երկրաշարժից տուժածներին օգնություն ցուցաբերելու բարեգործական համերգին, ապա 2010 թվականի հոկտեմբերի 5-ին կրկին հանդես է գալիս Զենիթում այս անգամ արդեն Աֆղանստանում ֆրանսիացի լրագրողներին պատանդ պահելու օգնության նպատակով։ Նույն օրը թողարկվում է Վերոնիկի Plusieurs Lunes անունը կրող նոր ձայնասկավառակը, որի առաջին սինգլը՝ La nuit se fait attendre (песня была написана в 1971 году), հասանելի էր ազատ ունկնդրման համար երկգչուհու պաշտոնական կայքում՝ սկսած հունիսի 30-ից։ Երկրորդ սինգլը՝ Qu’on me pardonne-ը (գրված նրա քրոջ՝ Վիոլենի կողմից), սկսեց հնչել ռադիոյով սեպտեմբերի 6-ից, հաջորդ սինգլները դարձան Juste pour toi-ը՝ թողարկված դեկտեմբերին, ապա՝ Je veux être un homme-ը՝ թողարկված 2011-ի առաջին քառորդում։ Ձայնասկավառակը հաջողուևթյուն է ունենում՝ ալբոմների հիթ շքերթում զբաղեցնելով երրորդ հորիզոնականը ։ Նոր շրջագայությունը սկսվում է 2011 թվականի հունվարի 29-ին Լոնժյումոյում և անցկացվում է երկու տարի շարունակ Ֆրանսիայում, Բելգիայում, Շվեյցարիայում և Քվեբեկում, երեք փարիզյան կանգառներով Օլիմպիայում 2011 թվականի փետրվարի 28-ից մինչև մարտի 4-ը, Գրան Ռեքսում՝ մայիսի 13,14,15-ին և, վերջապես, Պլեյել համերգասրահում 2012 թվականի դեկտեմբերի 21-ին և 22-ին։ 2012 թվականի մայիսի 14-ին՝ օրիգինալ ալբոմի թողարկումից 40 տարի անց վերաթողարկվում է Amoureuse ձայնասկավառակի վերամշակված տարբերակը՝ CD-ի տեսքով՝ երգերի հազվադեպ հանդիպող տարբերակներով և Ֆանի Արդանի հետ զուգերգով, ինչպես նաև DVD՝ 2011-2011 թվականների համերգային շրջագայության ձայնագրությամբ՝ ձայնագրված 2011 թվականի դեկտեմբերի 9-ին Cirque Royal-ում Բրյուսելում։ 2013 թվականի փետրվարի 8-ին Վերոնիկը ստանում է Victoire de la Musique պատվավոր մրցանակն իր կարիերայի համար ։ 2014 թվականին նա մասնակցում է Լա Ռոշելում կայացած Francofolies փառատոնի հոբելյանական համերգին, ինչպես նաև Պատրիկ Բրյուելի համերգին, որը ցուցադրվել է TF1-ով սեպտեմբերի 5-ին։
Անձնական կյանք
1960-ասկան թվականների վերջին լինելով Les Roche Martin խմբի անդամ՝ Վերոնիկը հանդիպում է Միշել Բերժեին (երիտասարդներն արդեն ծանոթ էին, քանի որ նրանց ծնողները շփվում էին), որի հետ շուտով սիրավեպ է սկսում։ 1972 թվականի աշնանը Վերոնիկը հանկարծակի հեռանում է Բերժեից՝ ասելով, որ գնում է ծխախոտ գնելու և չի վերադառնում։ Ինչից հետո նա մեկնում է Միացյալ Նահանգներ ռոք աստղ Սթիվեն Սթիլզի մոտ, որի հետ ամուսնանում է 1973 թվականի մարտի 14-ին և ում հետ ունենում է իր միակ որդուն՝ Քրիստոֆերին (այժմ նա հաջողակ երաժիշտ է, ապրում է ԱՄՆ-ում, որտեղ մեծացնում է երկու դուստրերի)։ Սակայն ամուսնությունը Սթիլզի հետ շատ կարճ է տևում և 1979 թվականին, վերջապես, ավարտվում է երկար ամուսնալուծական գործընթացը, որը հաղթում է Վերոնիկը՝ ստանալով որդու խնամակալության իրավունքը։ Ապա հաջորդում է սիրավեպերի շարքը կիթառահար Բերնար Սվելի, դերասան և երգչ Էթիեն Շիկոյի, դերասան Ֆրանսուա Էրիկ Ժանդրոնի հետ։ 1995 թվականի հունիսի 11-ին Տրիել Սյուր Սենում (որտեղ նա ապրում է 1981 թվականից) Վերոնիկն ամուսնանում է հումորիստ Պիեր Պալմադի հետ, որի հետ ամուսնալուծվում է վեց տարի անց։ 2003 թվականին սկսվում է նրա սիրավեպը Քրիստիան Մեյլանի հետ, որի հետ է ապրում մինչ օրս ։
Մասնակցություն այլ երաժիշտների ալբոմներում
Նաև Վերոնիկը կատարում է բեք-վոկալի հատվածներ և նվագում է տարբեր գործիքների վրա այնպիսի երաժիշտների ձայնագրություններում, ինչպիսիք են Ջերեմի Ֆեյթը, Մարկ Կրաֆտչիկը, Պիեր Վասիլյուն, Միշել Բերժեն, Ժիլ Վալիկետը, Բերնար Սվելը։ Նա նաև գրում է կամ մասնակցություն է ունենում այնպիսի երաժիշտների երգեր գրելու գործընթացում, ինչպիսիք են Իզաբել դե Ֆյունեսը, Մարկ Կրատչիկը, Պետուլա Քլարքը, Սթիվեն Սթիլզը, Բերնար Սվելը, Միշել Ֆյուգեն ։
Արտաքին հղումներ
Կատեգորիա:Ֆրանսիացի երգչուհիներ Կատեգորիա:Ֆրանսիացի պրոդյուսերներ Կատեգորիա:Ֆրանսիացի դերասանուհիներ
Փրկչի պայծառակերպություն եկեղեցի (այլ կիրառումներ)
Փրկչի պայծառակերպություն անվանումով հայտնի են հետևյալ եկեղեցիները.
Ռուագլիզ
Ռուագլիզ (Roiglise), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 178 մարդ, բնակչության խտությունը` 31.39 մարդ/կմ²։ Բնակավայրը զբաղեցնում է 5.67 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 50 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 124 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 32։ Ակտիվության ցուցանիշը կազմում է 74,2 %։ 92 աշխատունակ մարդկանցից աշխատել է 78 անձ (43 տղամարդ և 35 կին)։ Գործազուրկ են եղել 14 անձ (7 տղամարդ և 7 կին)։ 32 անաշխատունակներից 11-ը եղել են աշակերտներ կամ ուսանողներ, 12-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջերմամիջուկային կառավարվող սինթեզ
Ջերմամիջուկային կառավարվող սինթեզ ատոմային թեթև միջուկների միացման կառավարվող պրոցես, որն ընթանում է բարձր ջերմաստիճաններում և ուղեկցվում էներգիայի անջատումով։
Միջավայրի պայմաններ
Ջերմամիջուկային կառավարվող սինթեզի իրականացման համար առավել նպատակահարմար են ջրածնի ծանր իզոտոպների՝ դեյտերիումի (2Н) և տրիտիումի (3Н) միջև բավական մեծ արագությամբ ընթացող ռեակցիաները․
որոնցից առանձնապես կարևոր է վերջինը, քանի որ ընթանում է համեմատաբար ցածր ջերմաստիճաններում և ուղեկցվում զգալի էներգաանջատումով։ Տրիտիումը ռադիոակտիվ է (կիսատրոհման պարբերությունը 12,5 տարի է) և բնության մեջ չի հանդիպում։ Հետևաբար, ենթադրվող ջերմամիջուկային ռեակտորի աշխատանքի ապահովման համար պետք է նախատեսվի տրիտիումի վերարտադրության հնարավորություն, եթե այդ ռեակտորում որպես միջուկային վառելիք օգտագործվելու է տրիտիում։ Այդ նպատակով դիտարկվող համակարգի աշխատանքային գոտին կարող է շրջապատվել լիթիումի թեթև իզոտոպի շերտով, որում կընթանա վերարտադրության հետևյալ պրոցեսը․
Հավանականություն
Ջերմամիջուկային ռեակցիաների հավանականությունը (էֆեկտիվ չայնական կտրվածքը), որն արագ աճում է ջերմաստիճանի հետ, նույնիսկ օպտիմալ պայմաններում անհամեմատ փոքր է լինում ատոմային բախումների էֆեկտիվ կտրվածքից։ Այդ պատճառով սինթեզի ռեակցիաները պետք է կատարվեն բարձր ջերմաստիճանի լրիվ իոնացած պլազմայում, որտեղ ատոմների իոնացման ու գրգռման պրոցեսները բացակայում են, և դեյտոն-դեյտոնային կամ դեյտոն-տրիտոնային (դեյտոնը դեյտերիումի միջուկն է, տրիտոնը՝ տրիտիումի) բախումները վաղ թե ուշ ավարտվում են միջուկային սինթեզով։
Որպեսզի T ջերմաստիճանի պլազմայում ջերմամիջուկային կառավարվող սինթեզը ունենա ոչ թե պատահական բնույթ, այլ ընթանա կարգավորված կերպով, այսինքն՝ որպեսզի անջատվող օգտակար էներգիան ավելի մեծ լինի, քան ծախսվողը, անհրաժեշտ է, որ պլազմայում միջուկների խտությունը (ո) մեծ լինի և որ պլազման այդ խիտ ու տաք վիճակում մնա բավական երկար ժամանակ (у)։
Ջերմամիջուկային կառավարվող սինթեզի իրականացման համար անհրաժեշտ այս պայմանն արտահայտվում է, այսպես կոչված, է Ռուսոնի չափանիշով․ n․t>f(T), որտեղ f (Т)-է ռեակտորի օգտակար գործողության գործակցի տրված արժեքի և վառելիքի ընտրված տեսակի դեպքում ջերմաստիճանի խիստ որոշակի ֆունկցիա է։ Այսպիսով, ջերմամիջուկային ռեակտորի կառուցման համար նախ պետք է ստանալ հարյուրավոր միլիոնների հասնող ջերմաստիճան ունեցող պլազմա, երկրորդ,՝ կարողանալ պլազմային կոնֆիգուրացիաները պահպանել այնքան ժամանակ, որը բավարար լինի միջուկային ռեակցիաների ընթացքի համար։ Ջերմամիջուկային կառավարվող սինթեզի հետազոտությունները տարվում են երկու ուղղությամբ մի կողմից՝ քվազիստացիոնար համակարգերի մշակում, մյուս կողմից՝ խիստ արագագործ սարքերի ստեղծում։
Հետազոտություններ
Հետազոտությունների առաջին ուղղությունը ենթադրում է մագնիսական ջերմամեկուսացումով Ջերմամիջուկային կառավարվող սինթեզի ստացում։ Այդ նպատակով պլազման տաքացվում է իր միջով անցնող հուժկու էլեկտրական հոսանքների, պլազմայի ադիաբատ սեղմման կամ գերբարձր հաճախականությունների էլեկտրամագնիսական դաշտերի օգնությամբ։ Մագնիսական ջերմամեկուսացման սկզբունքը, որի հիմքում ընկած է որոշակի կոնֆիգուրացիայի արտաքին ուժեղ մագնիսական դաշտի կիրառումը, թույլ է տալիս տաքացած պլազման պահել ռեակտորի գործող գոտում առանց կործանարար էներգիական կորուստների։ Պլազմայի լիցքավորված մասնիկները չեն կարողանում ազատորեն տեղափոխվել մագնիսական դաշտի ուժագծերին ուղղահայաց ուղղություններով, որի հետևանքով խիստ նվազում են դիֆուզիան և ջերմահաղորդականությունը։
Մագնիսական ջերմամեկուսացումով ջերմամիջուկային կառավարվող սինթեզի ստացման սարքերն են․
Խորհրդային ֆիզիկոսներ
Խորհրդային ֆիզիկոսների ստեղծած տորոիդային տոկամակներում ընթացող երևույթներն արդեն լրիվ ուսումնասիրվել են և հաղթահարվել սկզբունքային բոլոր դժվարությունները։ Առաջիկա տարիներին ԽՍՀՄ-ում և այլ երկրներում նախատեսվում է կառուցել մեծ ծավալի տոկամակներ, որոնք պետք է ունենան դրական էներգիական հաշվեկշիռ և դառնան ապագայի ավելի հզոր ջերմամիջուկային ռեակտորների նախատիպ։
Հետազոտությունների երկրորդ ուղղության՝ Ջերմամիջուկային կառավարվող սինթեզի իներցիալ պահպանումով արագագործ համակարգերի դեպքում անհրաժեշտ ջերմաստիճանի պլազմա ստացվում է, երբ ջերմամիջուկային վառելիքի (դեյտերիումի և տրիտիումի խառնուրդ) 1-2 Սմ տրամագծով թիրախները ռմբակոծվում են լազերային ճառագայթների, արագացված էլեկտրոնների կամ ծանր իոնների կիզակետված փնջերով։ Այդ փնջերի մասնիկների W էներգիան ծախսվում է թիրախը սեղմելու և խտությունը 103—104 անգամ մեծացնելու, ինչպես նաև միջուկների էներգիան ավելացնելու համար։ Եթե փնջերն ունեն կարճատև գործողություն (10−10—10−9 վրկ) և համապատասխան «ձևավորում», ապա իներցիայի հետևանքով թիրախի միջուկները չեն հասցնում ցրվել։ Արգելակմանtճառագայթման և այլ կորուստները չնչին են, եթե T >4 • 107 K։ Ի տարբերություն ջրածնային ռումբի, այս սկզբունքով աշխատող ջերմամիջուկային ռեակտորներում Ջերմամիջուկային կառավարվող սինթեզ իրականացվում է թիրախների՝ միմյանց հաջորդող անվտանգ միկրոպայթյունների ձևով։
Հաշվարկներ
Հաշվարկները ցույց են տվել, որ տեղակայանքին մատուցվող էներգիան պետք է հակադարձ համեմատական լինի սարքի օգտակար գործողության գործակցի խորանարդին և թիրախի սեղմման գործակցի քառակուսուն։ Ռեակտորի դրական հաշվեկշիռն ապահովվում է W^106£ արժեքի դեպքում, որն ընկած է տեխնիկապես հասանելի արժեքների սահմանում։
Նշանակություն
Ջերմամիջուկային կառավարվող սինթեզի բնագավառում կատարվող հետազոտությունների հսկայական նշանակությունը պայմանավորված է մի շարք պատճառներով։ Շրջակա միջավայրի անընդհատ աճող աղտոտումը հրամայական պահանջ է առաջացրել մոլորակի արդ․ արտադրությունն իրականացնել փակ ցիկլով, որպեսզի թափոնները հասնեն նվազագույնի։ Սակայն արդյունաբերության նման վերակառուցումն անխուսափելիորեն կապված է էներգասպառման կտրուկ աճի հետ։